Title: ระเบียบกรมสวัสดิการและคุ้มครองแรงงาน ว่าด้วยการนำส่งเงินเพื่อเก็บรักษาในกองทุนสงเคราะห์ลูกจ้างและการจ่ายคืน พ.ศ. 2542

ระเบียบกรมสวัสดิการและคุ้มครองแรงงาน

ระเบียบกรมสวัสดิการและคุ้มครองแรงงาน
ว่าด้วยการนำส่งเงินเพื่อเก็บรักษาในกองทุนสงเคราะห์ลูกจ้าง
และการจ่ายคืน
พ.ศ. 2542
--------------

                        โดยที่มาตรา
124 วรรคห้า แห่งพระราชบัญญัติคุ้มครองแรงงาน พ.ศ. 2541 บัญญัติให้
พนักงานตรวจแรงงานนำส่งที่ลูกจ้างหรือทายาทโดยธรรมของลูกจ้างซึ่งถึงแก่ความตายไม่มารับตามคำสั่ง
พนักงานตรวจแรงงาน เพื่อเก็บรักษาในกองทุนสงเคราะห์ลูกจ้าง
และคณะกรรมการกองทุนสงเคราะห์
ลูกจ้างได้มีมติในที่การประชุม ครั้งที่ 4/2542 เมื่อวันที่
29 กันยายน 2542 ให้อธิบดีกรมสวัสดิการ
และคุ้มครองแรงงานกำหนดระเบียบว่าด้วยการนำส่งเงินเพื่อเก็บรักษาในกองทุนสงเคราะห์ลูกจ้าง
และ
การจ่ายคืน
                        เพื่อให้การนำส่งเงินเพื่อเก็บรักษาในกองทุนสงเคราะห์ลูกจ้างของพนักงานตรวจแรงงาน
และการจ่ายคืนให้กับลูกจ้างหรือทายาทโดยธรรมของลูกจ้างซึ่งถึงแก่ความตายเป็นไปด้วยความเรียบร้อย

อธิบดีกรมสวัสดิการและคุ้มครองแรงงานจึงวางระเบียบไว้
ดังต่อไปนี้
                        ข้อ
1  ระเบียบนี้เรียกว่า "
ระเบียบกรมสวัสดิการและคุ้มครองแรงงาน ว่าด้วยการนำส่งเงิน
เพื่อเก็บรักษาในกองทุนสงเคราะห์ลูกจ้าง และการจ่ายคืน พ.ศ.
2542"
                        ข้อ
2 
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
                        ข้อ
3 
วิธีปฏิบัติอื่นใดนอกจากที่กำหนดไว้แล้วในระเบียบนี้ ให้ปฏิบัติตามระเบียบ
คณะกรรมการกองทุนสงเคราะห์ลูกจ้างว่าด้วยการรับเงิน
การจ่ายเงิน และการเก็บรักษาเงินกองทุน
สงเคราะห์ลูกจ้าง พ.ศ. 2542
                        ข้อ
4 
ให้อธิบดีกรมสวัสดิการและคุ้มครองแรงงานรักษาการตามระเบียบนี้

                                                                หมวด 1

การนำส่งเงินเพื่อเก็บรักษาในกองทุนสงเคราะห์ลูกจ้าง
                                                             ---------------

                        ข้อ
5  ในกรณ๊ที่ลูกจ้างหรือทายาทโดยธรรมของลูกจ้างซึ่งถึงแก่ความตายไม่มารับเงินตาม
คำสั่งพนักงานตรวจแรงงานภายในสิบห้าวันนับแต่วันที่พนักงานตรวจแรงงานมีหนังสือแจ้งให้มานับเงิน
ดังกล่าวให้พนักงานตรวจแรงงานนำส่งเงินนั้นเก็บรักษาในกองทุนสงเคราะห์ลูกจ้างโดยนำฝากเข้าบัญชี

"เงินเพื่อจ่ายให้ลูกจ้างพื้นที่...." หรือบัญชี
"เงินเพื่อจ่ายให้ลุกจ้างจังหวัด...." แล้วแต่กรณี ภายในวันทำการ
ถัดไปนับแต่วันที่ครบกำหนดดังกล่าว

                                                                หมวด 2

การเก็บรักษาเงิน
                                                             ---------------

                        ข้อ
6 
ให้สำนักงานสวัสดิการและคุ้มครองแรงงานพื้นที่เปิดบัญชีเงินฝากกระแสรายวัน
ไว้กับธนาคาร 1 บัญชี โดยใช้ชื่อบัญชีว่า
"เงินเพื่อจ่ายให้ลูกจ้างพื้นที่...." เพื่อรับและจ่ายคืนให้แก่ลูกจ้าง
หรือทายาทโดยธรรมของลูกจ้างซึ่งถึงแก่ความตาย
                        ข้อ
7 
ให้สำนักงานสวัสดิการและคุ้มครองแรงงานจังหวัดเปิดบัญชีเงินฝากกระแสรายวัน
ไว้กับธนาคาร 1 บัญชี โดยใช้ชื่อบัญชีว่า
"เงินเพื่อจ่ายให้ลูกจ้างจังหวัด...." เพื่อรับและจ่ายคืนให้แก่ลูกจ้าง
หรือทายาทโดยธรรมของลูกจ้างซึ่งถึงแก่ความตาย
                        ข้อ
8  การสั่งจ่ายเงินจากบัญชี
"เงินเพื่อจ่ายให้ลูกจ้างพื้นที่...." หรือบัญชี "เงินเพื่อจ่ายให้
ลูกจ้างจังหวัด...."  ให้มีผู้ลงลายมือในเช็คร่วมกันสองคน
ซึ่งต้องเป็นข้าราชการพลเรือนไม่ต่ำกว่าระดับ 5 
ในสำนักงานสวัสดิการและคุ้มครองแรงงานพื้นที่หรือสำนักงานสวัสดิการและคุ้มครองแรงงานจังหวัด

แล้วแต่กรณี

                                                               หมวด 3
                                                             การจ่ายเงิน
                                                            ---------------

                        ข้อ
9 
ให้ลูกจ้างหรือทยาทโดยธรรมของลูกจ้างซึ่งถึงแก่ความตายที่ประสงค์จะรับเงินที่เก็บ
รักษาในกองทุนสงเคราะห์ลูกจ้างตามข้อ 5
ยื่นคำขอตามแบบท้ายระเบียบนี้ต่อพนักงานตรวจแรงงานแห่ง
ท้องที่ที่มีคำสั่ง
พร้อมแสดงหลักฐานและมอบสำเนาเอกสารดังต่อไปนี้
                        (1)  บัตรประจำตัวประชาชน
หรือหลักฐานอื่นที่ทางราชการออกให้ซึ่งแสดงได้ว่าระบุถึงตัว
ผู้นั้น
                        (2)
ใบมรณบัตรของลูกจ้าง และสำเนาทะเบียนบ้านหรือหลักฐานแสดงความเป็นทายาทโดย
ธรรมของลูกจ้างซึ่งถึงแก่ความตาย
                        ข้อ
10 
การจ่ายเงินที่เก็บรักษาในกองทุนสงเคราะห์ลูกจ้าง ให้ปฏิบัติตามขั้นตอนและระยะเวลา
ดังนี้
                        (1)
ให้พนักงานตรวจแรงงานตรวจสอบความถูกต้องของคำขอและหลักฐานประกอบคำขอว่า
ผู้ขอรับเงินเป็นลูกจ้างหรือทยาทโดยธรรมของลุกจ้างซึ่งถึงแก่ความตายตามคำสัางของพนักงานตรวจแรงงาน
แล้วเสนอต่อผู้อำนวยการสำนักงานสวัสดิการและคุ้มครองแรงงานพื้นที่หรือสวัสดิการและคุ้มครองแรงงาน
จังหวัด แล้วแต่กรณี เพื่อพิจารณาอนุมัติการจ่ายเงิน
                        (2)
ให้ผู้มีอำนาจอนุมัติการจ่ายเงินพิจารณาการอนุมัติ
ในกรณีคำขอได้รับการอนุมัติให้จ่าย
เงินให้ผู้มีสิทธิรับเงินทันที
ในกรณีคำขอไม่ได้รับการอนุมัติให้แจ้งเป็นหนังสือระบุเหตุผลประกอบให้
ผู้ยื่นคำขอทราบ
                        การปฏิบัติตาม
(1) และ (2) ให้ดำเนินการแล้วเสร็จภายในเจ็ดวันทำการนับแต่วันที่ได้รับ
คำขอ
ในกรณีมีเหตุอันควรที่ไม่อาจดำเนินการแล้วเสร็จภายในกำหนดนี้ได้
ให้ขยายเวลาดำเนินการได้เท่าที่
จำเป็น
                        ข้อ
11  ให้พนักงานตรวจแรงงานนำส่งเงินที่ได้รับไว้เพื่อจ่ายให้แก่ลูกจ้างตามคำสั่งพนักงาน
ตรวจแรงงานก่อนระเบียบนี้ใช้บังคับ ฝากเข้าบัญชี
"เงินเพื่อจ่ายให้ลูกจ้างพื้นที่...." หรือบัญชี "เงินเพื่อจ่าย
ให้ลูกจ้างจังหวัด...." แล้วแต่กรณี
ภายในสามสิบวันนับแต่วันที่ระเบียบนี้ใช้บังคับ
                        ข้อ
12 
ให้ใช้ใบรับเงินท้ายแบบคำขอตามข้อ 9
ซึ่งผู้รับเงินลงชื่อรับเงินแล้วเป็นหลักฐาน
การจ่ายและให้เก็บไว้เพื่อประโยชน์ในการตรวจสอบ
                        ข้อ
13 
ให้สำนักงานสวัสดิการและคุ้มครองแรงงานพื้นที่และสำนักงานสวัสดิการและ
คุ้มครองแรงงานจังหวัดจัดทำรายงานการรับจ่ายเงินประจำเดือนส่งให้สำนักงานกองทุนสงเคราะห์ลูกจ้าง

                                                            ประกาศ
ณ วันที่ 14 ธันวาคม พ.ศ. 2542

ศักดิ์ชัย ศักดิ์กุลวงศ์
                                                             อธิบดีกรมสวัสดิการและคุ้มครองแรงงาน

            [ดูข้อมูลจากภาพกฎหมาย]

[รก.2543/พ.1ง/6/4 มกราคม 2543]